حسین داؤد

حسین داؤد،  (پیدائش: 1943ء) پاکستان سے تعلق رکھنے والی کاروباری شخصیت، خدمت خلق کرنے والے اور ماہر تعلیم ہیں۔

ابتدائی زندگی اور کیریئر 
حسین داؤد 1943ء میں بمبئی ، برٹش انڈیا (موجودہ ممبئی ) میں پیدا ہوئے۔  وہ اینگرو کارپوریشن ، داؤد ہرکولیس کارپوریشن لمیٹڈ ، کراچی ایجوکیشن انیشی ایٹو ، کراچی اسکول فار بزنس اینڈ لیڈرشپ ،  اور داؤد فاؤنڈیشن کے چیئرمین ہیں۔     

وہ عالمی اقتصادی فورم اور اس کی انسداد بدعنوانی اور تعلیم کی عالمی ایجنڈا کونسلوں کے بھی رکن ہیں۔ 

اس کی سابقہ ذمہ داریوں میں شامل ہیں:
 مارچ 2018ء تک چھ سال کے لئے کراچی میں حب پاور کمپنی کے چیئرمین۔  
 کراچی میں پاکستان بزنس کونسل  ڈائریکٹر
 بیکن ہاؤس نیشنل یونیورسٹی ، لاہور میں بورڈ آف گورنرز کے ممبر
 انڈس انٹرپرینیورز (ٹی ای ای) کے عالمی چارٹر ممبر  
 کراچی میں داؤد کالج آف انجینئرنگ اینڈ ٹیکنالوجی کی ایڈوائزری کمیٹی کے ممبر
 لاہور کے شوکت خانم میموریل کینسر ہسپتال اینڈ ریسرچ سنٹر میں بورڈ آف گورنرز کے ممبر
 وہ پاکستان ، کراچی میں اٹلی کے اعزازی قونصل کی حیثیت سے خدمات انجام دے چکے ہیں۔

تعلیم 
حسین داؤد نے ریاستہائے متحدہ کے نارتھ ویسٹرن یونیورسٹی ، کیلوگ اسکول آف مینجمنٹ سے ایم بی اے کی ڈگری حاصل کی ہے اور وہ برطانیہ کے شیفیلڈ یونیورسٹی سے میٹالرجی میں گریجویٹ ہے۔

انسان دوست کام 
داؤد فاؤنڈیشن پاکستان میں ایک نجی چیریٹی ٹرسٹ ہے ، جسے 1961ء میں حسین کے والد احمد داؤد نے تشکیل دیا تھا۔  2000ء میں حسین داؤد نے اس کی صدارت سنبھالی۔ یہ مختلف اسکول چلاتا ہے اور اینگرو فاؤنڈیشن کو معاونت فراہم کرتا ہے۔ اس نے طبی دیکھ بھال کے شعبے میں بھی کام کیا ہے اور پاکستان میں 2005ء میں آنے والے زلزلے ، 2010ء میں آنے والے سیلاب اور 2004ء میں سونامی سے متاثرہ افراد میں پاکستان کی مدد کی ہے۔  اس کے علاوہ انہوں نے کورونا وائرس کی عالمی وبا، 2019ء - 2020ء سے بچاؤ کے لئے حکومت پاکستان کو ایک ارب روپے عطیہ کیے۔

ایوارڈ اور پہچان 
 حسین داؤد کو مارکیٹنگ ایسوسی ایشن آف پاکستان نے 2016ء میں لائف ٹائم اچیومنٹ ایوارڈ ملا۔ 
 اٹلی جمہوریہ کی طرف سے "یوفیسی ایل آرڈینیٹ آل مریٹو ڈیلا ریپبلیکا اطالیانا" .

حوالہ جات

بیرونی روابط 
 داؤد ہرکولیس کارپوریشن کی سرکاری ویب سائٹ

1943ء کی پیدائشیں
بقید حیات شخصیات
پاکستانی اداروں کے بانیان
پاکستانی اسکولوں اور کالجوں کے بانیان
پاکستانی انسانیت پسند
پاکستانی صنعت کار
پاکستانی ماہرین تعلیم
پاکستانی ہمدرد عوام
پاناما دستاویزات میں مذکور شخصیات
داؤد خاندان
کراچی کی کاروباری شخصیات
گجراتی نسل کی پاکستانی شخصیات
میمن شخصیات
ہلال امتیاز وصول کنندگان
پاکستانی چیف ایگزیکٹو